CELEX: 32015D2181
Language: sk
Date: 2015-11-24 00:00:00
Title: Vykonávacie rozhodnutie Komisie (EÚ) 2015/2181 z 24. novembra 2015 o uverejnení s obmedzením odkazu na normu EN 795:2012 „Osobné ochranné prostriedky proti pádu z výšky. Kotviace zariadenia“ v Úradnom vestníku Európskej únie podľa nariadenia Európskeho parlamentu a Rady (EÚ) č. 1025/2012 (Text s významom pre EHP)

26.11.2015   
            
            
               SK
            
            
               Úradný vestník Európskej únie
            
            
               L 309/10
            
         VYKONÁVACIE ROZHODNUTIE KOMISIE (EÚ) 2015/2181
   z 24. novembra 2015
   o uverejnení s obmedzením odkazu na normu EN 795:2012 „Osobné ochranné prostriedky proti pádu z výšky. Kotviace zariadenia“ v Úradnom vestníku Európskej únie podľa nariadenia Európskeho parlamentu a Rady (EÚ) č. 1025/2012
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/686/EHS z 21. decembra 1989 o aproximácii právnych predpisov členských štátov, týkajúcich sa osobných ochranných prostriedkov (1), a najmä na jej článok 5 ods. 4,
   so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (2), a najmä na jeho článok 11 ods. 1 písm. a),
   so zreteľom na stanovisko výboru zriadeného podľa článku 22 nariadenia (EÚ) č. 1025/2012,
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol uverejnený odkaz v Úradnom vestníku Európskej únie, vzťahuje na jednu alebo viac základných zdravotných a bezpečnostných požiadaviek stanovených v prílohe II k smernici 89/686/EHS, pokladajú sa osobné ochranné prostriedky vyrobené v súlade s touto normou za prostriedky spĺňajúce príslušné základné zdravotné a bezpečnostné požiadavky.
            
         
               (2)
            
            
               Európska komisia 12. februára 2000, po uverejnení zoznamu harmonizovaných noriem v Úradnom vestníku Európskej únie, vydala varovanie v súvislosti s harmonizovanou normou EN 795:1996. Upresňuje, že „toto uverejnenie sa netýka zariadení uvedených v triedach A, C a D […], pri ktorých nie je predpoklad zhody s ustanoveniami smernice 89/686/EHS“.
            
         
               (3)
            
            
               Súdny dvor Európskej únie v rozsudku z 21. októbra 2010 vo veci C-185/08 rozhodol, že smernica 89/686/EHS sa nevzťahuje na ustanovenia normy EN 795 týkajúce sa kotviacich zariadení triedy A 1.
            
         
               (4)
            
            
               Francúzsko 3. augusta 2012 podalo formálnu námietku v súvislosti s normou EN 2012:795 „Osobné ochranné prostriedky proti pádu z výšky. Kotviace zariadenia“, harmonizovanou podľa smernice 89/686/EHS. Norma bola 9. júna 2012 schválená Európskym výborom pre normalizáciu (CEN), ale odkaz na ňu ešte nebol uverejnený v Úradnom vestníku Európskej únie.
            
         
               (5)
            
            
               Formálna námietka sa zakladá na skutočnosti, že pevné kotviace zariadenia, ku ktorým sú osobné ochranné prostriedky (OOP) proti pádu z výšky – ako napríklad nosný postroj, záchytné lano s tlmičom pádu a ďalšie spojovacie prvky – upevnené, sú neoddeliteľnou súčasťou konštrukcie alebo skalnej steny. Kotviace zariadenia, ktoré sú neoddeliteľnou súčasťou konštrukcie, nie sú OOP, pretože ide o zariadenia umiestnené mimo OOP, a preto sú doplnkové. V tomto prípade by sa za OOP mali považovať len spojovacie prvky.
            
         
               (6)
            
            
               Norma EN 795: 2012 sa týka pevných aj pohyblivých kotviacich bodov. Do rozsahu pôsobnosti smernice 89/686/EHS však patria len pohyblivé kotviace body (t. j. prenosné a dočasné), ktoré nie sú trvale upevnené ku konštrukcii.
            
         
               (7)
            
            
               Kotviace zariadenia, na ktoré sa vzťahuje norma EN 795:2012 sa podľa svojich vlastností delia na 5 typov:
               
                  typ A: kotviace zariadenia s jedným alebo s viacerými pevnými kotviacimi bodmi, ktoré vyžadujú konštrukčné kotvenia alebo upevňovacie prvky na jeho upevnenie na konštrukciu;
               
                  typ B: kotviace zariadenie s jedným alebo s viacerými pevnými kotviacimi bodmi, ktoré nevyžaduje konštrukčné kotvenia alebo upevňovacie prvky na jeho upevnenie na konštrukciu;
               
                  typ C: kotviace zariadenia využívajúce pružné kotviace vedenie;
               
                  typ D: kotviace zariadenia využívajúce pevnú kotviacu koľajnicu;
               
                  typ E: kotviace zariadenie na použitie na horizontálnych povrchoch, pričom jeho funkčnosť súvisí výlučne s jeho hmotnosťou a trením medzi ním a povrchom (vlastná váha kotviaceho zariadenia).
            
         
               (8)
            
            
               Po preskúmaní normy EN 795:2012 Komisia dospela k záveru, že len kotviace zariadenia typu B a E sú pohyblivé kotviace zariadenia, ktoré nemajú byť trvalo upevnené ku konštrukcii, a preto ide o OOP, na ktoré sa vzťahuje smernica 89/686/EHS.
            
         
               (9)
            
            
               Uskutočnili sa konzultácie s európskymi normalizačnými organizáciami, európskymi organizáciami zainteresovaných strán, ktoré čerpajú finančné prostriedky Únie, a pracovnou skupinou pre osobné ochranné prostriedky,
            
         PRIJALA TOTO ROZHODNUTIE:
   Článok 1
   Odkaz na normu EN 795: 2012 „Osobné ochranné prostriedky proti pádu z výšky. Kotviace zariadenia“ sa uverejní v Úradnom vestníku Európskej únie s obmedzením uvedeným v prílohe.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 24. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 399, 30.12.1989, s. 18.
   
      (2)  Ú. v. EÚ L 316, 14.11.2012, s. 12.
   
      PRÍLOHA
      
         UVEREJNENIE NÁZVOV EURÓPSKYCH HARMONIZOVANÝCH NORIEM A ODKAZOV NA NE V ZMYSLE SMERNICE 89/686/EHS
      
      
                  ESO (1)
                  
               
               
                  Odkaz na harmonizovanú normu a jej názov
                  (a referenčný dokument)
               
               
                  Prvá publikácia v Ú. v. EÚ
               
               
                  Odkaz na nahradenú normu
               
               
                  Dátum ukončenia predpokladu zhody nahradenej normy
                  Poznámka 1
               
            
                  CEN
               
               
                  EN 795:2012
                  Osobné ochranné prostriedky proti pádu z výšky. Kotviace zariadenia
               
               
                  Toto je prvé uverejnenie
               
               
                  EN 795:1996
               
               
                   
               
            
                  
                     Upozornenie: Toto uverejnenie sa nevzťahuje na prostriedky opísané v rámci:
                  
                              —
                           
                           
                              typu A (kotviace zariadenia s jedným alebo s viacerými pevnými kotviacimi bodmi, ktoré vyžaduje konštrukčné kotvenia alebo upevňovacie prvky na jeho upevnenie na konštrukciu) uvedené v bodoch 3.2.1, 4.4.1, 5.3,
                           
                        
                              —
                           
                           
                              typu C (kotviace zariadenia využívajúce vodorovné pružné kotviace vedenia) uvedené v bodoch 3.2.3, 4.4.3 a 5.5,
                           
                        
                              —
                           
                           
                              typu D (kotviace zariadenia využívajúce pevné kotviace koľajnice) uvedené v bodoch 3.2.4, 4.4.4 a 5.6;
                           
                        
                              —
                           
                           
                              akejkoľvek kombinácie vyššie uvedených typov.
                           
                        Pokiaľ ide o typy A, C a D, toto uverejnenie sa netýka bodov: 4.5, 5.2.2, 6, 7; ani prílohy A a prílohy ZA.
                  Preto, pokiaľ ide o zariadenia uvedené vyššie, nie je predpoklad zhody s ustanoveniami smernice 89/686/EHS, pretože tieto zariadenia sa nepokladajú za OOP.
               
            
                  
                     Poznámka:
                  
               
               
                  Dátum ukončenia predpokladu zhody je vo všeobecnosti dátumom stiahnutia starej normy stanoveným európskou normalizačnou organizáciou. Používatelia týchto noriem sa však upozorňujú na to, že v niektorých výnimočných prípadoch to môže byť inak.
               
            
         (1)  ESO: európska normalizačná organizácia:
      
                  —
               
               
                  CEN: Avenue Marnix 17, 1000, Brussels, Belgicko. Tel. +32 25500811. Fax + 32 25500819 (http://www.cen.eu)
               
            
                  —
               
               
                  Cenelec: Avenue Marnix 17, 1000, Brussels, Belgicko. Tel. +32 25196871. Fax +32 25196919 (http://www.cenelec.eu)
               
            
                  —
               
               
                  ETSI: 650, route des Lucioles, 06921 Sophia Antipolis, Francúzsko. Tel. +33 492944200. Fax +33 493654716 (http://www.etsi.eu)